Dan huwa video ftit twil, fih 45 minuta, u nħadem wara l-elezzjoni mhux mistennija tal-1998 mill-Partit Nazzjonalista. Video li ta' min jarah u jixtarru sew. Mhux għax mhux biased , għax, ovvjament, maħdum minn PN u jigglorifika lill-PN u jwaqqa' lill-MLP ta' Alfred Sant. Pero' llum, fl-2012, għandna dak li l-Ingliżi jsejħulu " hindsight" . Ara ftit min jitkellem fil-bidu tal-video u kif jitkellem. Hemm John Dalli, li hu stess kien ministru ewlieni fi gvernijiet Nazzjonalisti taħt Eddie Fenech Adami u li spiċċa, fi kliemu stess "jiskonta sentenza" meta ntbagħat Kummissarju Malti fi Brussel. Wieħed minn ħafna vittmi ta' GonziPN. Hemm Joe Borg, l-ewwel Kummissarju Malti fi Brussel, bniedem rispettat ħafna, li wara li serva f'din il-kariga b'distinzjoni, ma ngħatax mandat ġdid kif tant xtaq għaliex GonziPN ried li postu jieħdu John Dalli ħalli jkun eżiljat minn Malta. Ara kif il-PN ta' EFA sfrutta l-qasmiet interni fi ħdan il-Partit Laburista ta' Sant, u kif l-MLP nqasam bejn l-1996 u l-1998, l-istess kif il-PN inqasam fl-aħħar 4 snin taħt GonziPN u l-"klikka" u l-"oligarkija" ta' madwaru kif iddeskriviha Franco Debono. Morru fid-39:00 minuta tal-ħin tal-video biex taraw Franco Debono żagħżugħ wara Eddie Fenech Adami waqt meeting tal-PN fil-kampanja elettorali tal-1998. EFA kien irnexxielu jżomm partit magħqud minkejja opinjonijiet differenti, imma r-referendum tad-divorzju wera kemm GonziPN ma rnexxielux jagħmel l-istess. Ara l-video kollu u xtarr ...
1998 – 2012 : l-istorja tirrepeti ruħha!?